नीरज भारती का हर पोस्ट भारतीय जनता पार्टी पर निशाना साधने के मकसद से होता है। पीएम मोदी से लेकर केंद्रीय वस्त्र मंत्री स्मृति ईरानी तक सभी नेताओं पर अक्सर ही अभद्र टिप्पणी करते हुए नजर आये हैं। इस बार उन्होंने जन्माष्टमी के दिन बीजेपी पर निशाना साधने का काम किया। यही नहीं नीरज ने पीएम नरेंद्र मोदी और स्मृति ईरानी पर अभद्र टिप्पणी की। यहां तक कि अपनी पोस्ट में उन्होंने स्मृति ईरानी पर ‘बॉडी शेमिंग’ वाली टिप्पणी की। यही नहीं जन्माष्टमी के दिन नीरज भारती ने श्रीकृष्ण भगवान की एक तस्वीर फेसबुक पर पोस्ट की, जिसमें वो पेड़ पर बैठे हैं और नीचे नग्न अवस्था में गोपियों को नहाते हुए दिखाया है। इस तस्वीर के साथ कैप्शन में नीरज ने लिखा, “आज इसका जन्मदिन है क्या?”